पाएं अपने शहर की ताज़ा ख़बरें और फ्री ई-पेपरडाउनलोड करें
अरब सागर से आई नमी ने उमस बढ़ा दी है। उमस ने हाल-बेहाल करना शुरू कर दिया है। मंगलवार काे दिनभर बादल छाए रहे, लेकिन बरसे नहीं। रात का तापमान भी 24.3 डिग्री तक पहुंच गया। माैसम विभाग के अनुसार 6 और 7 मई काे बारिश के आसार बन रहे हैं। इससे तापमान में और गिरावट आने की संभावना है। राजस्थान पर बने साइक्लाेनिक सर्कुलेशन के कारण धीरे-धीरे कर बादल गहराते ही जा रहे हैं।
वहीं, उत्तरी-पूर्वी हवाओं संग अरब सागर की ओर से नमी आ रही है। हवा में नमी बढ़ जाने के कारण उमस ने परेशान करना शुरू कर दिया। मंगलवार काे सुबह से ही बादलों का छाना शुरू हाे गया। जाे दिनभर छाए रहे। हवाओं की रफ्तार कम हाे जाने के कारण उमस बढ़ गई। अधिकतम तापमान साेमवार के मुकाबले .4 डिग्री और कम 38.2 डिग्री दर्ज किया गया। वहीं, न्यूनतम तापमान 1.3 डिग्री अधिक 24.3 डिग्री रहा।
हरियाणा कृषि माैसम विज्ञान विभाग के अनुसार बुधवार काे भी बादल छाए रहेंगे। गुरुवार और शुक्रवार काे तेज हवाओं संग बारिश की संभावना बन रही है। इससे दिन के तापमान में 6 से 7 डिग्री तक गिरावट आ सकती है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva zho_Hant eng_Latn